Palindromi
Palindromi-sana johtuu kreikan sanoista "palin" ("πάλιν") ’takaisin’ ja "dromos" ("δρóμος") ’tie, suunta’. Suomalaiseksi vastineeksi on ehdotettu sanaa "molempiperoinen sana", koska palindromi on luettavissa sekä etu- että takaperoisesti.
Parkinsonismi
Parkinsonismilla tarkoitetaan oireyhtymää, johon kuuluu muun muassa vapinaa, lihasjäykkyyttä ja liikkeiden hidastumista. Parkinsonismin yleisin syy on Parkinsonin tauti, jolloin puhutaan idiopaattisesta parkinsonismista. Parkinsonismin toiseksi yleisin syy on lääkkeiden sivuvaikutukset, jolloin puhutaan lääkeparkinsonismista.